Salina Saibi

Salina Saibi (lahir 10 Januari 1982) merupakan seorang pelakon dan model wanita Malaysia. Beliau terkenal dengan peranannya dalam drama-drama kepolisan seperti CID 3278 (2006–2007) dan Gerak Khas (2007–2021). Sejak memulakan kerjaya lakonan pada 2001, akhirnya pada 2009 beliau memenangi Pelakon Pembantu Wanita Terbaik (FFM22) menerusi watak lakonannya sebagai Amy dalam filem Bohsia: Jangan Pilih Jalan Hitam arahan Syamsul Yusof.

Kehidupan awal
Beliau dilahirkan pada 10 Januari 1982 di Kuala Lumpur dan merupakan anak kedua daripada lima beradik. Salina berkelulusan Sijil Pelajaran Malaysia (SPM).

Kerjaya
Sebelum berkecimpung dalam bidang lakonan, Salina Saibi terlebih dahulu memulakan kerjaya awalnya sebagai penyanyi, meskipun kurang jelas sama ada beliau pernah merakamkan album atau sebaliknya. Di awal penglibatannya dalam bidang lakonan, Salina telah berlakon sebanyak berpuluh drama dan telefilem di beberapa stesen TV termasuk RTM, TV3, TV9 dan Astro. 

Sebagai seorang pelakon yang berdisplin, komited, fokus, sangat lasak dan boleh melakonkan apa sahaja watak yang diberi, boleh dikatakan Salina ialah seorang pelakon yang serba boleh. Beliau mula dikenali umum menerusi watak Inspektor Rita dalam siri drama penyiasatan CID 3278 yang turut dibintangi oleh Faizal Yusof, Along Eyzendy, Kamal Affandi Hashim, Azman Nor dan lain-lain.

Pada tahun 2007, Salina dipelawa oleh orang kuat Skop Productions, Yusof Haslam bagi membintangi siri drama kepolisan Gerak Khas yang mana beliau menjayakan peranan pembantu dalam beberapa episod termasuk "Misteri Elisa" dari musim kelapan siri ini, setahun kemudian, beliau dibawa menjayakan watak utama sebagai Inspektor Salina. Sejak itu, beliau banyak berkhidmat di Skop Productions.

Salina menjadi bintang utama bersama Nabila Huda dalam filem drama aksi sosial 2009, Bohsia: Jangan Pilih Jalan Hitam arahan Syamsul Yusof; beliau memegang watak sebagai Amy, seorang gadis bohsia yang mengamalkan gaya hidup bebas, ia turut dibintangi oleh Shaheizy Sam, Johan Raja Lawak, Aaron Aziz dan Diana Danielle. Persembahannya dalam filem ini melayakkan Salina memenangi Pelakon Pembantu Wanita Terbaik di Festival Filem Malaysia ke-21.Metra Syahril Mohamed (23 April 2009). Bohsia ‘ketuk’ kesedaran masyarakat   Utusan Malaysia. Diperoleh pada 15 Mac 2010.

Salina muncul dalam dua filem yang ditayangkan serentak pada 2011, iaitu filem seram Khurafat: Perjanjian Syaitan di mana wataknya sebagai Zura, rakan karib Anna lakonan Sabrina Ali dan komedi romantik Aku Bukan Tomboy, Salina memegang watak Sam, seorang gadis pengkid yang mempunyai perasaan terhadap Farisha lakonan Scha Al-Yahya. Filem ini memerlukan beliau memakai bengkung.

Beliau membintangi telefilem Asmara Beijing arahan Datuk Yusof Haslam, bersama Syamsul Yusof dan Norman Hakim, telefilem yang disiarkan di Astro Citra mengisahkan tentang Dira yang membawa dirinya ke Beijing, China selepas merajuk dengan cintanya kepada Rizal, telefilem ini menjalani penggambaran di Beijing dan selebihnya dilakukan di Kuala Lumpur.Beijing lokasi pilihan Kosmo!. 29 Mac 2012. Dicapai pada 8 Mei 2013. Beliau kembali menjayakan peranan Amy dalam filem Jalan Kembali: Bohsia 2 yang ditayangkan pada 7 Jun 2012.

Dari 2014 sehingga 2021, tawaran berlakon dalam drama dan telefilem terbitan produksi lain ditolak oleh Salina semata-mata kerana sayangkan Gerak Khas. Dalam temuramah bersama Sinar Harian, Salina mengatakan menjadi sebahagian daripada Gerak Khas membuatkan beliau berasa lebih selesa dan enggan menerima sebarang tawaran berlakon kerana tidak mahu mementingkan diri sendiri sambil menambah tidak berhasrat untuk berubah fikiran. Beliau kemudian mengatakan dalam satu temuramah bersama Harian Metro bahawa beliau ingin bermula dan berakhir dengan Gerak Khas.

Selepas Gerak Khas berakhir, beliau membintangi drama Perisik Cinta Tak Diundang di TV3, memegang watak sebagai Hanim. Ia menjadi drama pertamanya terbitan produksi lain dalam tempoh 8 tahun sejak Duri Di Hati (2013). Salina memegang watak sebagai Huda dalam filem Penunggang Agama dan kesinambungannya arahan Syafiq Yusof. Beliau kembali menjayakan watak ASP Salina lakonannya dalam Gerak Khas Undercover yang bersiaran di TV3, seterusnya memegang watak Saka Ratu Lempeng dalam Jangan Ganggu Jodohku di Astro Ria.

Kehidupan peribadi
Salina telah berkahwin pada Ogos 2007 bersama Azmir Osman dan dikurniakan 2 anak perempuan bernama Farah Syakira (lahir 2009) dan Farah Aqeela (lahir 2015). Beliau merupakan seorang yang mementingkan aspek kesihatan.Wahiduzzaman (23 Mei 2012). Salina Saibi jaga badan dengan berenang mStar Online. Dicapai pada 11 Mei 2013.

Pada 25 Mac 2013, anak sulung beliau, Farah Syakira yang mesra dengan panggilan Kiera menjadi perhatian masyarakat apabila Farah menyelamatkan seorang kanak-kanak lelaki yang terjatuh dalam kolam renang di kediamannya satu kondominium di Cheras semasa acara parti barbeku di kawasan berdekatan. Salina berkata dalam temuramah bersama Harian Metro: "Kejadian itu berlaku terlalu pantas. Saya tidak sangka Kiera berani tarik tangan budak lelaki yang hampir lemas sehingga menyelamatkan nyawanya,"Elrafaei Sapi, Muhammad Yusof Ghani (25 Mac 2013). "Kiera 'super girl'". Harian Metro. Diperoleh pada 26 April 2013.Anak Pelakon Salina Saibi Jadi Heroin Berita Sini (15 Mac 2013). Diperoleh pada 26 April 2013.

Pada 9 Julai 2017, bapanya, Saibi Yusof meninggal dunia akibat penyakit kanser hati.Izzati Ramli (10 Julai 2017). Bapa Salina Saibi meninggal dunia Media Hiburan. Dicapai pada 28 April 2018. Salina juga aktif membuat dan meniaga biskut, terutama semasa bulan puasa Ramadan.Mahani Ishak (21 Mei 2017). Peluang rasai biskut hasil air tangan Salina Saibi Berita Harian. Dicapai pada 15 Mei 2018.

Filemografi

Filem
 Tahun Tajuk Watak Catatan 2009 Bohsia: Jangan Pilih Jalan Hitam Amy Filem pertama 2011 Khurafat: Perjanjian SyaitanSaspens, Kejutan Diuji Dalam 'Khurafat' , mStar Online, 20 Januari 2011. Dicapai pada 2 Februari 2011. Zura Aku Bukan Tomboy Sam 2012 Jalan Kembali: Bohsia 2 Amy 2017 Dhaka AttackPegawai Polis Malaysia Filem Bangladesh 2021 Penunggang Agama Puan Huda Penunggang Agama 2

Drama
 Tahun Tajuk Watak Saluran TV Catatan 2002 Spanar Jaya Amanda NTV7 Pelakon undangan; drama pertama  2003 Mengejar Pelangi Shida Astro Ria 2004 Senario TV3 Pelakon undangan 2005 Puteri  2006–2007 CID 3278 Inspektor Rita TV9 2007–2008 Pasrah The Series Natasha 2007 Gerak Khas (Musim 9) Elisa TV2 Episod: "Misteri Elisa" Airmata Maria Julie TV3 2008 Mariam  2008–2009 Laila Majnun  Dari Mata Arisa Shareen TV1 2008–20112014–2019 Gerak Khas ASP Salina TV2 2009–2011 Si Capik Rita TV2 2010 Nigina Natasha TV3 2011 Serapah Darah Bulan Madu Adura Astro Prima 2011–2013 Roda-Roda Kuala Lumpur Inspektor Salina TV2 Pelakon undangan 2012–2013 Metro Skuad ASP Syakira 2013 Di Bawah Langit  TV1 Duri Di Hati  TV3  Mira Sofea Eira  Astro Prima  2017 Dia Bidadariku Rita Astro Ria 2020–2021 Gerak Khas The Finale ASP SalinaTV3 2021–2022 Gerak Khas Undercover Salina  2021 Perisik Cinta Tak Diundang Hanim Jangan Ganggu Jodohku Saka Ratu Lempeng Astro Ria Oh My Hantaran Bidan Yaya TV9 2022 3 Nota Cinta Amy TV3 Ku Punya Hati Intan 2022–2023 Nikah, Cerai, Rujuk Nadia Astro Ria 2024 Boleh Saya Bantu Sophea Jean TV3 Pelakon jemputan; Episod 2 2026 Gerak Khas 2.0 ASP Salina TV Sarawak

Drama web
 Tahun  Tajuk Watak Rangkaian  Catatan  2024 Kayangan Kanchanna Prime Video Drama web pertama 

Telefilem
 Tahun Tajuk Watak Saluran TV Catatan  2002 Ayam   Telefilem pertama  2003 Cinta Betting Indi Anak Jon Puteri Bunian VCD  Pelakon undangan  SpyMan Doktor Marina Hang 2 Cikgu Lela 2004 Permintaan Terakhir  2006 Cinta Roti Linda TV2 2008 Surat dari Alamanda   Puasa Terakhir   2009 Bila Guruh Bergempita  2010 Kuala Pilah Next Top Model Cikgu Noreen 2011 Impian Terindah  Nasi Goreng Ikan Masin TV2 2012 Calon Suamiku  Astro Prima Asmara Beijing Dira Astro Citra Anak Pak Hussien Zulaika TV1 2013 Sepasang Kurung Biru  2019 Sempurnakah Aku? Doktor  Astro Ria 2020 Badi Selendang Merah Dukun Astro Citra 2022 Kerana Binti Abdullah Maria TV1 Tanggang Langgang Suraya TV3

Televisyen
 Tahun Tajuk Peranan  Saluran TV Catatan 2013 Betul ke Bohong? Artis Jemputan Astro Warna Musim 4 Episod 4 2014 Musim 5 Episod 3 2021 Sepahtu Reunion Live 2021 Mak Milah Artis Jemputan: Episod "Mengharapkan Pagar"

Iklan
 Tahun Tajuk Catatan 2003 Pastikan ORI! Baru Beli!?  juga dibintangi oleh Adam Corrie Lee

Anugerah dan pencalonan
 Tahun Anugerah Kategori Pencalonan Keputusan 2009 Festival Filem Malaysia ke-22 Pelakon Pembantu Wanita Terbaik Bohsia: Jangan Pilih Jalan Hitam 

Rujukan

Pautan luar





Kategori:Kelahiran 1982
Kategori:Pelakon wanita Malaysia
Kategori:Orang hidup
Kategori:Pelakon wanita Malaysia abad ke-21
Kategori:Orang dari Kuala Lumpur
Kategori:Orang Malaysia berketurunan Melayu
Kategori:Muslim Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Peragawati Malaysia
Kategori:Warga kerja Skop Productions